
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 162 

21 Σεπτεμβρίου 2010 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 93 
Θέση σε κυκλοφορία νέων επετειακών κερμάτων κυκλο¬ 
φορίας 2 € κοπής 2010 με αφορμή τη συμπλήρωση 
2.500 χρόνων από τη Μάχη του Μαραθώνα και κα¬ 
θορισμός των κυρίων γνωρισμάτων τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 106 παρ. 2 της Συνθήκης 
για την Ευρωπαϊκή Ένωση, η οποία κυρώθηκε με το 
άρθρο πρώτο του ν. 2077/92 (Α' 136), όπως αποδόθηκε 
ενοποιημένα στην Επίσημη Εφημερίδα της Ευρωπαϊκής 
Ένωσης (Ο 321/29.12.2006). 

2. Τις διατάξεις του Κανονισμού του Συμβουλίου (ΕΚ) 
αριθ. 975/1998 της 3 ης Μαΐου 1998 «για την ονομαστική 
αξία και τις τεχνικές προδιαγραφές των κερμάτων σε 
ευρώ που πρόκειται να κυκλοφορήσουν (ΕΕ Ι_ 139 της 
11.5.1998, σελ. 6), όπως έχει τροποποιηθεί με τον Κανο¬ 
νισμό του Συμβουλίου (ΕΚ) αριθ. 423/1999 της 22.2.1999 
(ΕΕ Ι_ 52 της 27.2.1999, σελ. 2) 

3. Τις διατάξεις της Σύστασης της Επιτροπής της 
19 ης Δεκεμβρίου 2008 «για τη θέσπιση κοινών κατευ¬ 
θυντήριων γραμμών όσον αφορά τις εθνικές όψεις και 
την έκδοση των κερμάτων ευρώ που προορίζονται για 
κυκλοφορία» (ΕΕ Ι_9 της 14.01.2009, σελ 52). 

4. Τις διατάξεις των άρθρων 1,2,3 και παρ. 1 του άρ- 
θρου4 του ν. 2948/2001 «Κυκλοφορία τραπεζογραμμα¬ 
τίων και κερμάτων ευρώ και φορολογικές ρυθμίσεις για 
την εισαγωγή του ευρώ» (ΦΕΚ Α' 242). 

5. Τις διατάξεις της παρ. 2 του άρθρου δεύτερου του 
ν.δ. 488/1974 «Περί κυρώσεως της μεταξύ του Ελληνικού 
Δημοσίου και της Τράπεζας της Ελλάδος υπογραφείσης 
την 21 η Ιουνίου 1973 Συμβάσεως δι'ής ρυθμίζονται τα της 
κοπής μεταλλικών κερμάτων του Δημοσίου και άλλων 
τινών διατάξεων.» (ΦΕΚ Α' 203) 

6. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το π.δ. 63/2005 (ΦΕΚ Α' 98). 

7. Τις διατάξεις των άρθρων 2 και 4α της αριθ. 2672/ 
3-12-2009 (ΦΕΚ Β' 2408) απόφασης του Πρωθυπουργού 
και του Υπουργού Οικονομικών «Καθορισμός αρμοδιο¬ 
τήτων του Υφυπουργού Οικονομικών Φίλιππου Σαχι- 
νίδη». 


8. Το γεγονός ότι από τις διατάξεις του παρόντος 
Π.Δ/τος προκαλείται δαπάνη σε βάρος του προϋπολογι¬ 
σμού του Υπουργείου Οικονομικών, έτους 2010, φορέας 
23-200, ΚΑΕ 3326, το ύψος της οποίας θα ανέλθει στο 
ποσό των 525.000 € περίπου. 

9. Την αριθ. 178/2010 γνωμοδότηση του Συμβουλίου 
Επικράτειας μετά από πρόταση του Υφυπουργού Οι¬ 
κονομικών, αποφασίζουμε: 

Άρθρο 1 

1. Τίθενται σε κυκλοφορία νέα επετειακά μεταλλικά 
κέρματα κυκλοφορίας των 2 € με αφορμή τη συμπλή¬ 
ρωση 2.500 χρόνων από τη Μάχη του Μαραθώνα. 

2. Τα κέρματα αυτά κόπτονται-τυπώνονται εφάπαξ σε 
ποσότητα 2.500.000 τεμαχίων με την παράσταση της 
εθνικής όψης διαφορετική από τα κυκλοφορούντο ελ¬ 
ληνικά κέρματα της αξίας αυτής. Η παράσταση επί της 
κοινής όψης είναι ίδια με τα κυκλοφορούντο ελληνικά 
κέρματα της αξίας αυτής με έτος κοπής το 2010. 

3. Τα τεχνικά χαρακτηριστικά των κερμάτων είναι 
αυτά των κυκλοφορούντων κερμάτων των 2 €, όπως 
έχουν καθορισθεί στις διατάξεις του Κανονισμού του 
Συμβουλίου (ΕΚ) αριθ. 975/1998 της 3 ης Μαΐου 1998 για 
την ονομαστική αξία και τις τεχνικές προδιαγραφές των 
κερμάτων σε ευρώ όπως ισχύει. 

Τα ειδικά χαρακτηριστικά της παράστασης είναι: 

Περιμετρικά στο Δακτύλιο του κέρματος τίθενται τα 
12 αστέρια της Ευρωπαϊκής Ένωσης. 

Στον πυρήνα του κέρματος αναγράφονται περιμετρικά 
οι λέξεις: ΜΑΡΑΘΩΝΑΣ 2500 ΧΡΟΝΙΑ 490 ΠΧ 2010 ΜΧ 
ΕΛΛΗΝΙΚΗ ΔΗΜΟΚΡΑΤΙΑ καθώς και το ανθέμιο, σύμβολο 
του Εθνικού Νομισματοκοπείου. 

Στο κέντρο του πυρήνα απεικονίζεται σύνθεση μιας 
ασπίδας και ενός πολεμιστή δρομέα που συμβολίζουν 
τον αγώνα για την ελευθερία και όλα τα ευγενικά ιδε¬ 
ώδη που εκπορεύθηκαν από αυτή τη μάχη. Πάνω στην 
ασπίδα διακρίνεται σχέδιο πτηνού που συμβολίζει τη 
γέννηση του δυτικού πολιτισμού, με τα χαρακτηριστικά 
που γνωρίζουμε σήμερα. 

Η ονομαστική αξία του νομίσματος αναγράφεται 
μόνο στην κοινή όψη σύμφωνα με τις διατάξεις του 
άρθρου 3 της από 19/12/2008 Σύστασης της Ευρωπα¬ 
ϊκής Επιτροπής. 

Άρθρο 2 

Τις ποσότητες του εν λόγω κέρματος το Ελληνικό Δημόσιο θα παραδίδει στην Τράπεζα της Ελλάδος. 

Το προϊόν από τη διάθεση των κερμάτων θα μεταφέρεται σε πίστωση του σχετικού λογαριασμού που τηρείται 
στην Τράπεζα της Ελλάδος σύμφωνα με τις οδηγίες του Υπουργού Οικονομικών. 

Άρθρο 3 

Στο παρόν προσαρτάται παράρτημα στο οποίο απεικονίζεται η νέα παράσταση της εθνικής όψης. 


ΠΑΡΑΡΤΗΜΑ ΕΘΝΙΚΗΣ ΟΨΗΣ ΕΠΕΤΕΙΑΚΟΥ ΚΕΡΜΑΤΟΣ 
ΚΥΚΛΟΦΟΡΙΑΣ 2 €, ΚΟΠΗΣ 2010, ΜΕ ΑΦΟΡΜΗ ΤΗ 
ΣΥΜΠΛΗΡΩΣΗ 2.500 ΧΡΟΝΩΝ ΑΠΟ ΤΗ ΜΑΧΗ ΤΟΥ ΜΑΡΑΘΩΝΑ. 



Άρθρο 4 

Η κυκλοφορία των υφισταμένων κερμάτων δεν επηρεάζεται από τις διατάξεις του παρόντος διατάγματος. 

Άρθρο 5 

Η ισχύς αυτού αρχίζει από την ημερομηνία δημοσίευσής του στην Εφημερίδα της Κυβερνήσεως. 

Στον Υπουργό Οικονομικών αναθέτουμε τη δημοσίευση και εκτέλεση του παρόντος Διατάγματος. 

Αθήνα, 6 Σεπτεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΦΙΛΙΠΠΟΣ ΣΑΧΙΝΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

